CELEX: 62010CN0386
Language: da
Date: 2010-07-30 00:00:00
Title: Sag C-386/10 P: Appel iværksat den 30. juli 2010 af Chalkor AE Epexergasias Metallon til prøvelse af dom afsagt af Retten (Ottende Afdeling) den 19. maj 2010 i sag T-21/05, Chalkor AE Epexergasias Metallon mod Europa-Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/21
            
         
      Appel iværksat den 30. juli 2010 af Chalkor AE Epexergasias Metallon til prøvelse af dom afsagt af Retten (Ottende Afdeling) den 19. maj 2010 i sag T-21/05, Chalkor AE Epexergasias Metallon mod Europa-Kommissionen
      (Sag C-386/10 P)
      ()
      (2010/C 288/35)
      Processprog: engelsk
      
         Parter
      
      
         Appellant: Chalkor AE Epexergasias Metallon (ved I. Forrester, QC)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Rettens dom ophæves helt eller delvist, for så vidt som ikke tager Chalkors påstand om annullation af beslutningens artikel 1 til følge.
               
            
                  —
               
               
                  Annullation eller væsentlig nedsættelse af den bøde, der er blevet pålagt Chalkor, eller der træffes anden rimelig bestemmelse.
               
            
                  —
               
               
                  Chalkor tilkendes sagsomkostningerne, herunder omkostningerne i forbindelse med sagen for Retten.
               
            
         Anbringender og væsentligste argumenter
      
      Appellanten gør gældende, at den appellerede dom bør ophæves af følgende grunde:
      
                  a)
               
               
                  Retten har begået en fejl ved at anvende en begrænset domstolskontrol. Retten har ikke taget stilling til det grundlæggende spørgsmål om, hvorvidt den bøde, der er pålagt Chalkor, er egnet, retfærdig og står i rimeligt forhold til overtrædelsens varighed og grovhed.
               
            
                  b)
               
               
                  Retten har tilsidesat ligebehandlingsprincippet. Selv om Retten med føje har fastslået, at Kommissionen havde tilsidesat ligebehandlingsprincippet ved at behandle Chalkor og de andre selskaber ens, uden at en sådan behandling er objektivt begrundet, har den derefter ikke taget hensyn til dette princip.
               
            
                  c)
               
               
                  Rettens tilpasning af den bøde, der er pålagt Chalkor, er irrationel og vilkårlig.
               
            
                  d)
               
               
                  Den appellerede dom indeholder ikke en begrundelse, som passende kan forklare den bøde, der er pålagt Chalkor.